CELEX: 52006PC0772
Language: mt
Date: 2006-12-07
Title: Proposta għal deċiżjoni tal-Kunsill dwar pożizzjoni tal-Komunità fil-Kunsill ta' Assoċjazzjoni tal-KE u l-Bulgarija dwar l-emendar ta' l-Artikolu 3 tal-Protokoll Addizzjonali għall-Ftehim Ewropew li jistabbilixxi assoċjazzjoni bejn il-Komunitajiet Ewropej u l-Istati Membri tagħhom, minn naħa, u r-Repubblika tal-Bulgarija, min-naħa l-oħra, fir-rigward ta' estensjoni tal-perjodu previst fl-Artikolu 9(4) tal-Protokoll 2 tal-Ftehim Ewropew

Avviż Legali Importanti

|

52006PC0772

Proposta għal deċiżjoni tal-Kunsill dwar pożizzjoni tal-Komunità fil-Kunsill ta' Assoċjazzjoni tal-KE u l-Bulgarija dwar l-emendar ta' l-Artikolu 3 tal-Protokoll Addizzjonali għall-Ftehim Ewropew li jistabbilixxi assoċjazzjoni bejn il-Komunitajiet Ewropej u l-Istati Membri tagħhom, minn naħa, u r-Repubblika tal-Bulgarija, min-naħa l-oħra, fir-rigward ta' estensjoni tal-perjodu previst fl-Artikolu 9(4) tal-Protokoll 2 tal-Ftehim Ewropew  /* KUMM/2006/0772 finali */  

	[pic] | KUMMISSJONI TAL-KOMUNITAJIET EWROPEJ |Brussel 7.12.2006KUMM(2006) 772 finaliProposta għalDEĊIŻJONI TAL-KUNSILLdwar pożizzjoni tal-Komunità fil-Kunsill ta' Assoċjazzjoni tal-KE u l-Bulgarija dwar l-emendar ta' l-Artikolu 3 tal-Protokoll Addizzjonali għall-Ftehim Ewropew li jistabbilixxi assoċjazzjoni bejn il-Komunitajiet Ewropej u l-Istati Membri tagħhom, minn naħa, u r-Repubblika tal-Bulgarija, min-naħa l-oħra, fir-rigward ta' estensjoni tal-perjodu previst fl-Artikolu 9(4) tal-Protokoll 2 tal-Ftehim Ewropew(preżentata mill-Kummissjoni)MEMORANDUM TA’ SPJEGAZZJONI1. Sad-data ta' l-adeżjoni, il-proċess ta' ristrutturazzjoni ta' l-industrija ta' l-azzar tal-Bulgarija huwa rregolat mit-2 Protokoll tal-Ftehim Ewropew mal-Gvern Bulgaru[1]. Skond l-Artikolu 9(4) ta' dan il-protokoll, matul l-ewwel ħames snin wara d-dħul fis-seħħ tal-Ftehim (jiġifieri sa tmiem l-1997), u b'deroga mill-paragrafu 1(iii) ta' l-istess Artikolu, il-Bulgarija tista' eċċezzjonalment, fir-rigward tal-prodotti ta' l-azzar, tagħti għajnuna pubblika għall-fini ta' ristrutturazzjoni, sakemm: (a) din twassal għall-vijabilità ta' l-azjendi benefiċjarji taħt il-kundizzjonijiet normali tas-suq mat-tmiem tal-perjodu ta' ristrutturazzjoni; (b) l-ammont u l-intensità ta’ din l-għajnuna jkunu limitati strettament għal dak li huwa assolutament neċessarju sabiex terġa' tinkiseb din il-vijabilità u jitnaqqsu progressivament; (c) jiġi żviluppat pjan nazzjonali ta' ristrutturazzjoni li jispeċifika l-miżuri sabiex ikun hemm kumpens għall-vantaġġ kompetittiv li jirriżulta mill-għajnuna, pereżempju tnaqqis tal-kapaċità globali tal-produzzjoni fil-Bulgarija.2. L-ewwel perjodu ta' ħames snin skada fil-31 ta' Diċembru 1997. Il-gvern tal-Bulgarija ressaq talba lill-Kunsill ta' l-Assoċjazzjoni sabiex jiġi mtawwal il-perjodu inizjali. Il-Komunità u l-Bulgarija ffirmaw fil-21 ta' Novembru 2002 Protokoll Addizzjonali għall-Ftehim Ewropew (minn hawn 'il quddiem il-Protokoll Addizzjonali għall-Ftehim Ewropew), li tawwal bi tmien snin oħra, mill-1 ta' Jannar 1998, il-perjodu li matulu l-Bulgarija setgħet tagħti għajnuna pubblika għal fini ta' ristrutturar taħt il-kundizzjonijiet elenkati fl-Artikolu 9(4) tat-2 Protokoll għall-Ftehim Ewropew. Taħt il-kundizzjonijiet tal-Protokoll Addizzjonali, l-estensjoni tiddependi fuq it-twettiq ta' numru ta' kundizzjonijiet, jiġifieri li l-Bulgarija tressaq quddiem il-Kummissjoni programm ta' ristrutturazzjoni u pjanijiet tan-negozju, u li l-Kummissjoni tipprovdi l-istima finali ta' jekk il-programmi u l-pjanijiet ikunux issodisfaw il-kundizzjonijiet elenkati fl-Artikolu 9(4) tat-2 Protokoll għall-Ftehim Ewropew, u li l-Kunsill jiddeċiedi li l-programm u l-pjanijiet ikunu konformi ma' dak l-Artikolu.3. Fit-18 ta' Marzu 2004, il-gvern Bulgaru adotta Pjan ta' Ristrutturazzjoni Nazzjonali għas-settur ta' l-azzar (NRP) u pjan individwali tan-negozju (IBP) għall-unika kumpanija li kienet qed tibbenefika minn għajnuna statali, Kremikovtzi, li jkopru l-perjodu 1998-2006. L-evalwazzjoni tas-servizzi tal-Kummissjoni kkonkludiet li l-NRP u l-IBP jissodisfaw l-obbligi tat-2 Protokoll għall-Ftehim Ewropew dwar l-azzar. L-NRP u l-IBP kienu jipprevedu lil Kremikovtzi AD kienet se ssir vijabbli sa l-aħħar tal-perjodu ta' ristrutturazzjoni. Dan ippermetta lill-Kunsill ta' l-UE jikkonferma l-estensjoni tal-perjodu li fih l-għajnuna statali tista' eċċezzjonalment tingħata għar-ristrutturazzjoni sal-31 ta' Diċembru 2005 jew id-data ta' l-adeżjoni, skond liema minnhom tiġi l-ewwel (Deċiżjoni tal-Kunsill 2004/746/KE tat-18 ta' Ottubru 2004[2]).4. L-Unjoni Ewropea u l-Bulgarija qablu li jsegwu mill-qrib l-implimentazzjoni tal-programm ta' ristrutturazzjoni sa tmiem l-2007. Dawn l-impenji huma speċifikati fil-Pożizzjoni Komuni ta' l-UE ta' Ġunju 2004 (CONF-BG 18/04) li wasslet għall-għeluq tal-Kapitolu tal-Kompetizzjoni fin-negozjati ta' l-adeżjoni.5. Is-sorveljanza li saret fuq il-bażi ta' rapport ta' kull sitt xhur mill-Bulgarija u evalwazzjoni annwali indipendenti mwettqa f'isem il-Kummissjoni fl-3005 wriet li l-Bulgarija kienet lura ħafna milli tilħaq il-punti ta' referenza għall-implimentazzjoni tal-pjan ta' ristrutturazzjoni. Analiżi oħra minn konsulenti esterni fir-rebbiegħa ta' l-2006 wriet li l-kumpanija li kienet qed tibbenefika mill-għajnuna statali kienet għadha ma laħqitx il-miri previsti u li, taħt il-kundizzjonijiet kurrenti tas-suq, Kremikovtzi AD ma kenitx se ssir vijabbli sa tmiem l-2006 kif jitlob il-pjan ta' ristrutturazzjoni.6. Wara diskussjonijiet mal-Kummissjoni u mal-gvern Bulgaru, l-azzjonisti maġġoritarji l-ġodda[3] ta' Kremikovtzi sa minn Awissu 2005, Global Steel Holding, iddeċidew li jħejju pjan individwali tan-negozju (IBP) ġdid, li ġie ppreżentat għall-ewwel darba f'Mejju 2006. Dan il-pjan il-ġdid jipproponi li jiġi modifikat il-pjan ta' investiment u kummerċjalizzazzjoni tal-kumpanija u li l-perjodu ta' ristrutturazzjoni jiġi mtawwal sa tmiem l-2008.7. Bħala riżultat ta' dan, il-gvern Bulgaru ħejja Programm Nazzjonali ta' Ristrutturazzjoni (NRP) rivedut li ġie approvat mill-gvern fit-13 ta' Settembru 2006 u formalment notifikat lill-Kummissjoni fid-19 ta' Settembru 2006. Dan l-NRP jikkonferma l-estensjoni tal-perjodu ta' ristrutturazzjoni u wkoll estensjoni ta' l-eżistenza ta' Steering Committee u ta' proċess ta' sorveljanza tar-ristrutturazzjoni tas-settur ta' l-azzar sa Mejju 2009. Madankollu, il-Bulgarija mhix qed titlob estensjoni tal-perjodu għall-għoti ta' għajnuna għar-ristrutturazzjoni, jiġifieri wara l-31 ta' Diċembru 2005. Minbarra dan, l-għajnuna pubblika mogħtija matul dan il-perjodu ta' qabel ma qabżitx dak li kien stabbilit fl-IBP ta' qabel. Jekk il-Kummissjoni tistabbilixxi, fuq il-bażi ta' din is-sorveljanza, li jkun hemm devjazzjonijiet sostanzjali mill-previżjonijiet ta' l-iżviluppi makroekonomiċi, tas-sitwazzjoni finanzjarja tal-kumpanija kkonċernata jew ta' l-istima tal-vijabilità, hija tista' tobbliga lill-Bulgarija sabiex tieħu passi xierqa sabiex issaħħaħ jew timmodifika l-miżuri ta' ristrutturazzjoni tal-kumpanija kkonċernata Kremikovtzi AD. Fl-aħħar, huwa wkoll iddikjarat fl-NRP li fil-każ ta' nuqqas ta' twettiq tal-miżuri ewlenin ta' ristrutturazzjoni sa l-aħħar ta' l-2008 kif previst minn Kremikovtzi fl-IBP aġġornat tagħha, l-awtoritajiet Bulgari jieħdu lura mingħand il-kumpanija ammont xieraq ta' għajnuna pubblika.8. L-eżistenza ta' Programm ta' Ristrutturazzjoni Nazzjonali revedut għas-settur ta' l-azzar u impenji ġodda mill-Bulgarija fir-rigward tal-ġbir lura ta' għajnuna pubblika mogħtija meta mhux suppost jagħmluha neċessarja li jiġi modifikat il-Protokoll Addizzjonali għall-Ftehim Ewropew.9. Il-Kummissjoni qed tipproponi Deċiżjoni tal-Kunsill li tistabbilixxi l-pożizzjoni tal-Komunità għall-emendar neċessarju ta' l-Artikolu 3 ta' dan il-Protokoll Addizzjonali.10. Il-Kunsill huwa għalhekk mitlub li japprova l-abbozz mehmuż ta' proposta għal Deċiżjoni dwar pożizzjoni tal-Komunità fil-Kunsill ta' Assoċjazzjoni tal-KE u l-Bulgarija dwar l-emendar ta' l-Artikolu 3 tal-Protokoll Addizzjonali għall-Ftehim Ewropew.Proposta għalDEĊIŻJONI TAL-KUNSILLdwar pożizzjoni tal-Komunità fil-Kunsill ta' Assoċjazzjoni tal-KE u l-Bulgarija dwar l-emendar ta' l-Artikolu 3 tal-Protokoll Addizzjonali għall-Ftehim Ewropew li jistabbilixxi assoċjazzjoni bejn il-Komunitajiet Ewropej u l-Istati Membri tagħhom, minn naħa, u r-Repubblika tal-Bulgarija, min-naħa l-oħra, fir-rigward ta' estensjoni tal-perjodu previst fl-Artikolu 9(4) tal-Protokoll 2 tal-Ftehim EwropewIL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea,Wara li kkunsidra d-Deċiżjoni 94/908/KE, KEFA, Euratom tal-Kunsill u l-Kummissjoni tad-19 ta' Diċembru 1994 dwar il-konklużjoni tal-Ftehim Ewropew bejn il-Komunitajiet Ewropej u l-Istati Membri tagħhom, minn naħa, u r-Repubblika tal-Bulgarija, min-naħa l-oħra[4], u b'mod partikolari l-Artikolu 2 (1) tiegħu,Wara li kkunsidra l-proposta tal-Kummissjoni,Billi:(1) Protokoll Addizzjonali għall-Ftehim Ewropew, fir-rigward ta' l-estensjoni tal-perjodu stabbilit fl-Artikolu 9(4) tal-Protokoll 2 tal-Ftehim Ewropew, ġie ffirmat bejn il-Komunitajiet Ewropej u l-Istati Membri tagħhom, minn naħa, u r-Repubblika tal-Bulgarija, min-naħa l-oħra fil-21 ta' Novembru 2002. Il-Protokoll Addizzjonali ġie modifikat permezz tad-Deċiżjoni Nru 1/2004 tal-Kunsill ta' Assoċjazzjoni ta' l-UE u l-Bulgarija tat-28 ta' Settembru 2004[5].(2) Taħt l-Artikolu 4, il-Protokoll Addizzjonali jista' jiġi emendat b'deċiżjoni tal-Kunsill ta' Assoċjazzjoni,IDDEĊIEDA KIF ĠEJ:Artikolu UnikuIl-pożizzjoni li għandha tiġi adottata mill-Komunità fil-Kunsill ta' Assoċjazzjoni stabbilit permezz tal-Ftehim li jistabbilixxi Assoċjazzjoni bejn il-Komunità Ewropea u l-Bulgarija għandu jkun ibbażat fuq l-abbozz ta' Deċiżjoni tal-Kunsill ta' Assoċjazzjoni tal-KE u l-Bulgarija mehmuża ma' din id-Deċiżjoni.Magħmula fi Brussel,Għall-KunsillIl-PresidentDeċiżjoni Nru xxx/2006 tal-Kunsill ta' Assoċjazzjoni ta' l-UE u l-Bulgarijatal-<data>li temenda l-Artikolu 3 tal-Protokoll Addizzjonali tal-Ftehim Ewropew li jistabbilixxi assoċjazzjoni bejn il-Komunitajiet Ewropej u l-Istati Membri tagħhom, minn naħa, u r-Repubblika tal-Bulgarija, min-naħa l-oħra, fir-rigward ta' estensjoni tal-perjodu stabbilit fl-Artikolu 9(4) tal-Protokoll 2 tal-Ftehim Ewropew (2006/xxx/KE)IL-KUNSILL TA' ASSOĊJAZZJONI,Wara li kkunsidra l-Ftehim Ewropew li jistabbilixxi assoċjazzjoni bejn il-Komunitajiet Ewropej u l-Istati Membri tagħhom, minn naħa, u r-Repubblika tal-Bulgarija, min-naħa l-oħra [1],Wara li qies il-Protokoll Addizzjonali għall-Ftehim Ewropew li jistabbilixxi assoċjazzjoni bejn il-Komunitajiet Ewropej u l-Istati Membri tagħhom, minn naħa, u l-Bulgarija min-naħa l-oħra, bl-intenzjoni li jiġi estiż il-perjodu previst fl-Artikolu 9(4) tal-Protokoll 2 tal-Ftehim Ewropew [2], u b'mod partikolari l-Artikolu 4 ta'dan il-Ftehim;Billi:(1) Il-Bulgarija riċentement indikat li ma kenitx se tkun tista' tirrispetta l-obbligi ta' l-Artikolu 9(4) tal-Protokoll 2 għall-Ftehim Ewropew fuq il-bażi tal-programm nazzjonali ta' ristrutturazzjoni u l-pjan individwali tan-negozju. Għalhekk, ressqet quddiem il-Kummissjoni Ewropea programm ta' ristrutturazzjoni u pjan tan-negozju modifikati. Fil-programm ta' ristrutturazzjoni tagħha, il-Bulgarija qed tipproponi li jekk l-osservazzjoni ta' l-implimentazzjoni tar-ristrutturazzjoni turi li l-obbligi relevanti tal-Protokoll 2 għall-Ftehim Ewropew u l-miżuri ewlenin ta' ristrutturazzjoni (inklużi l-investimenti kollha implimentati) ma jkunux twettqu jew li, matul il-perjodu tar-ristrutturazzjoni, il-Bulgarija tkun tat għajnuna statali addizzjonali lill-industrija ta' l-azzar, u lil Kremikovtzi AD b'mod partikolari, il-Bulgarija tiġbor lura kull għajnuna mogħtija bi ksur ta' dawn il-kundizzjonijiet skond il-liġi applikabbli qabel jew wara l-adeżjoni tagħha ma' l-Unjoni Ewropea.(2) Il-Kummissjoni għamlet evalwazzjoni tal-programm modifikat ta' ristrutturazzjoni u l-pjan tan-negozju mressaq mill-Bulgarija. Din l-evalwazzjoni tindika li l-implimentazzjoni tal-programm ta' ristrutturazzjoni u l-pjan tan-negozju se jippermettu lill-kumpanija kkonċernata sabiex tilħaq il-vijabilità taħt kundizzjonijiet normali tas-suq u li tirrispetta l-obbligi ta' l-Artikolu 9(4) tat-2 Protokoll għall-Ftehim Ewropew.(3) L-Unjoni Ewropea u l-Bulgarija jaqblu li josservaw mill-qrib l-implimentazzjoni tal-programm ta' ristrutturazzjoni. Jekk il-Kummissjoni tistabbilixxi, fuq il-bażi ta' din is-sorveljanza, li jkun hemm devjazzjonijiet sostanzjali mill-previżjonijiet ta' l-iżviluppi makroekonomiċi, tas-sitwazzjoni finanzjarja tal-kumpanija kkonċernata jew ta' l-istima tal-vijabilità, hija għandha tkun tista' teżiġi, f'isem il-Komunità Ewropea, li l-Bulgarija tieħu passi xierqa sabiex issaħħaħ jew timmodifika l-miżuri ta' ristrutturazzjoni tal-kumpanija kkonċernata Kremikovtzi AD.(4) Il-Protokoll Addizzjonali għall-Ftehim Ewropew li jistabbilixxi assoċjazzjoni bejn il-Komunitajiet Ewropej u l-Istati Membri tagħhom, minn naħa, u r-Repubblika tal-Bulgarija min-naħa l-oħra, fir-rigward ta' l-estensjoni tal-perjodu stabbilit fl-Artikolu 9(4) tat-2 Protokoll għall-Ftehim Ewropew (minn hawn 'il quddiem il-Protokoll Addizzjonali għall-Ftehim Ewropew), għandu għalhekk jiġi emendat f'dan is-sens,IDDEĊIEDA KIF ĠEJ:Artikolu 1Artikolu 3 tal-Protokoll Addizzjonali għall-Ftehim Ewropew li jistabbilixxi assoċjazzjoni bejn il-Komunitajiet Ewropej u l-Istati Membri tagħhom, minn naħa, u r-Repubblika tal-Bulgarija, min-naħa l-oħra, fir-rigward ta' l-estensjoni tal-perjodu stabbilit fl-Artikolu 9(4) tat-2 Protokoll għall-Ftehim Ewropew, għandu jiġi sostitwit b'dan li ġej:"Artikolu 3Il-Kummissjoni Ewropea għandha tissorvelja b'mod regolari l-implimentazzjoni tal-programm ta' ristrutturazzjoni u l-pjanijiet li ssir referenza għalihom fl-Artikolu 2 f'isem il-Komunità Ewropea. Il-Ministeru tal-Finanzji għandu jagħmel dan f'isem il-Bulgarija. Il-Kummissjoni Ewropea tista' tobbliga lill-Bulgarija sabiex tieħu passi xierqa sabiex timmodifika l-pjan ta' ristrutturazzjoni għall-kumpanija Kremikovtzi AD fil-każ li jkun probabbli li ma jkunx se jseħħ it-twettiq ta' l-obbligi ta' l-Artikolu 9(4) tat-2 Protokoll tal-Ftehim Ewropew.Il-Kummissjoni Ewropea għandha tiddeċiedi jekk il-programm ta' ristrutturazzjoni u l-pjanijiet ikunux ġew implimentati b'mod sħiħ u jekk ikunux konformi ma' l-obbligi ta' l-Artikolu 9(4) tat-2 Protokoll għall-Ftehim Ewropew.Fil-każ li s-sorveljanza ta' l-implimentazzjoni tal-programm ta' ristrutturazzjoni u tal-pjanijiet turi li l-kundizzjonijiet relevanti tat-2 Protokoll għall-Ftehim Ewropew u l-miżuri ta' ristrutturazzjoni ewlenin, inklużi l-investimenti kollha implimentati, ma jkunux twettqu jew li matul il-perjodu tar-ristrutturazzjoni l-Bulgarija tkun tat għajnuna statali addizzjonali lill-industrija ta' l-azzar, u lil Kremikovtzi AD b'mod partikolari, il-Bulgarija għandha tiġbor lura mingħand il-benefiċjarju kull għajnuna mogħtija bi ksur ta' dawn il-kundizzjonijiet qabel jew wara l-adeżjoni tagħha ma' l-Unjoni Ewropea. "Artikolu 2Din id-Deċiżjoni għandha tidħol fis-seħħ fil-jum ta' l-adozzjoni tagħha mill-Kunsill ta' Assoċjazzjoni.Magħmula fi Brussell, , <data> 2006.Għall-Kunsill ta' AssoċjazzjoniIl-President[1] ĠU L 358, 31.12.1994, p. 3.[2] Il-Protokoll Addizzjonali għall-Ftehim Ewropew kif emendat bid-Deċiżjoni Nru 1/2004 tal-Kunsill ta' Assoċjazzjoni ta' l-UE u l-Bulgarija, ĠU L68, 15.3.2005, p. 41.[1] ĠU L358, 31.12.1994, p. 91[2] ĠU L 328, 30.10.2004, p. 101[3] 25% ta' l-ishma għadhom pubbliċi[4] ĠU L 358, 31.12.1994, p. 1.[5] ĠU L68, 15.3.2005, p. 41.